|  |  |  |
| --- | --- | --- |
| A΄ ΕΛΜΕ ΜΕΣΣΗΝΙΑΣΦραντζή 10 Καλαμάτα Τ.Κ. 24100τηλ.: 6932742867Site: [www.aelmemess.blogspot.com](http://www.aelmemess.blogspot.com)Email: **aelmemessinias@gmail.com** | **ΠΡΟΣ:**  | **ΚΑΛΑΜΑΤΑ 05/02/2020**1.Μέλη Α΄ ΕΛΜΕ Μεσσηνίας(δια μέσου σχολικών μονάδων)**2.** ΕΛΜΕ ΚΕΡΚΥΡΑΣ |

**ΨΗΦΙΣΜΑ**

Το Δ.Σ της Α΄ΕΛΜΕ Μεσσηνίας συμπαραστέκεται στα μέλη του Δ.Σ της ΕΛΜΕ Κέρκυρας ( 2017-2019), τα οποία **μηνύθηκαν** από τη Δ/ντρια του 4ου Γυμνασίου Κέρκυρας, για συκοφαντική δυσφήμιση, εξαιτίας ανακοίνωσης που εξέδωσαν ομόφωνα και κατήγγειλε τις πρακτικές της.

**Πρακτικές, τις οποίες, έχει αντιπαλέψει το κίνημα των εκπαιδευτικών εδώ και πολλά χρόνια κι έχουν καταδικάσει με τις αποφάσεις τους τόσο η ΕΛΜΕ όσο και η ΟΛΜΕ**.

Είναι αυτονόητο δικαίωμα και ταυτόχρονα υποχρέωση του σωματείου να ασκεί με πολιτικοσυνδικαλιστική οπτική, δημόσια κριτική για πράξεις και ενέργειες τόσο της διοίκησης όσο και των στελεχών της, να παρεμβαίνει και να υπερασπίζεται τα μέλη του απέναντι στον αυταρχισμό από τη διοίκηση. Οι διοικητικοί αυτοί παράγοντες, εκ της θέσεώς τους δρουν και ενεργούν στη δημόσια σφαίρα και ως εκ τούτου υπόκεινται στη δημόσια κριτική.

Οι δικαστικές διώξεις ή ακόμα και η απειλή δίωξης προσώπων, ξεκάθαρα ισοδυναμεί με απόπειρα ποινικοποίησης της συνδικαλιστικής και κοινωνικής δράσης. Η φυγομαχία από την δημόσια αντιπαράθεση και η μεταφορά αυτής στις αίθουσες των δικαστηρίων στοχεύει στη φίμωση της δημόσιας κριτικής, στον εκφοβισμό και στον περιορισμό των συνδικαλιστικών ελευθεριών.

**Ζητάμε την άμεση απόσυρση της μήνυσης σε βάρος των μελών του ΔΣ της ΕΛΜΕ Κέρκυρας.**

Για το ΔΣ

|  |  |
| --- | --- |
| Ο ΑντιπρόεδροςΚατσούλης Κωνσταντίνος | Ο Γ. ΓραμματέαςΞανθάκης Σωτήριος |